Anna Mari Han

Anna Mari Han (7 iyul 1906, Almaniya, Bavariya - 7 dekabr 1938, ABŞ, Ohayo, Kolumbus, Ohayo Həbsxanası) – alman əsilli amerikalı seriyalı qatil.
 Bioqrafiya 
 Erkən həyatı 
Anna Mari Han on iki uşağın ən kiçiyi idi, baxmayaraq ki, bacı və qardaşlarından beşi o, anadan olduğu vaxt vəfat etdi. Atası Corc Filster mebel istehsalçısı idi və ailənin vəziyyəti maliyyə baxımından yaxşı hesab olunurdu.

Anna 19 yaşındaykən oğlu Oskara hamilə qaldı və ailəsinə uşağın atasının Vyana həkimi, tanınmış xərçəng tədqiqatçısı həkim Maks Matçeki olduğunu söylədi. Baxmayaraq ki, həkim Matçekin heç bir yerdə qeydiyyatda deyildi. Bu günə kimi Oskarın əsl atasının kimliyi məlum deyil.

Hansın qalmaqallı ailəsi onu 1929-cu ildə ABŞ-yə göndərdi, oğlu Oskar isə Hansın valideynləri ilə birlikdə Bavariyada qaldı. Han qohumları Maks və Anna Doyçel adlı qohumları ilə birlikdə Ohayo ştatının Sinsinnati şəhərində yaşayarkən alman mühacir Filipp Han ilə görüşməyə başladı. Onlar 1930-cu ildə evləndilər. Han qısa müddətdə Oskarı almaq üçün Almaniyaya qayıtdı. Sonra əri ilə birlikdə bir ailə kimi bir yerdə yaşamağa başladılar.

 Cinayətlər 
Han guya ki, qumar vərdişini dəstəkləmək üçün Sinsinnatinin Alman Cəmiyyətindəki yaşlı kişi və qadınları zəhərləməyə və talan etməyə başladı. 6 may 1933-cü ildə vəfat edən Ernst Kolerin onun ilk qurbanı olduğu hesab edildi. Han ölümündən bir müddət əvvəl onunla dostluq etmişdi. O, ona vəsiyyətnaməsində bir ev qoyub getdi.

Onun növbəti iddia olunan qurbanı, 72 yaşlı Albert Parker idi. Han ona qulluq etməyə başladıqdan qısa müddət sonra öldü. Parkerin ölümündən əvvəl o, ondan borc aldığı 1000 dollara görə “Sənə borcluyam” sənədini imzaladı. Lakin Parkerin ölümündən sonra həmin sənəd ya atıldı, ya da sadəcə “yox oldu”. 78 yaşlı Yakob Vaqner 3 iyun 1937-ci ildə 17000 dollar pulu “sevimli qardaşı qızı Hana” qoyaraq öldü. O, tezliklə Sinsinnati şəhərindən olan 67 yaşlı Corc Gellmana baxmağa başladı. 6 iyul 1937-ci ildə ölümündən əvvəl etdiyi xidmətə görə 15000 dollar pul aldı.

Han sonuncu qurbanı olan Georq Obendoferi 1 avqust 1937-ci ildə o və onun oğlu ilə birlikdə Kolorado ştatındakı Kolorado Sprinqsə səyahət etdikdən sonra öldürdü. Hanın oğlu məhkəmədə ifadə verdi ki, o, anası və Obendoferi birlikdə Sinsinnatidən qatarla Koloradoya səyahət etdi və Obendoferi yolda xəstələnməyə başladı. Meyityarmada Obendoferin bədənində yüksək miqdarda arsen aşkar edildi, bu da polisin şübhələrinə səbəb oldu. Bundan əvvəlki iki müştərisinin də ekshumasiyası onların zəhərləndiyini üzə çıxartdı. Han əsas şübhəli idi və tezliklə həbs edildi.

Han 1937-ci ilin noyabr ayında 4 həftəlik məhkəmə prosesindən sonra məhkum edildi. O, ölüm cəzası ilə 7 dekabr 1938-ci ildə Kolumbusdakı Ohayo Həbsxanasındakı elektrik stuluna getdi. Kolumbusdakı Calvary qəbiristanlığında dəfn edildi.

 Həmçinin bax 
 Velma Barfild
 Virciniya Kristian

 Əlavə oxumaq üçün ədəbiyyat 

 "Anna Marie Hahn", Mind of a Killer (DVD), Kozel Multimedia, 1998.
 Peter Vronsky: "Female Serial Killers: How and Why Women Become Monsters", Berkley Books, New York (2007), p. 441

 İstinadlar 

Kateqoriya:Qadın qatillər
Kateqoriya:Almaniya seriyalı qatilləri
Kateqoriya:ABŞ seriyalı qatilləri
Kateqoriya:Qadın seriyalı qatillər